მოსამართლე გოჩა ჯეირანაშვილმა პროკურორის შუამდგომლობა სრულად დააკმაყოფილა. მან აღკვეთის ღონისძიებად პატიმრობის შეფარდების საფუძველი ასე განმარტა: „ბრალდებულმა ეს ქმედება უბრალო მიზეზის გამო ჩაიდინა, თან დანა გამოიტანა რესტორნიდან, რაც კიდევ ცალკე დანაშაულია – ცივი იარაღის ტარება. შემდეგ კი მოისროლა ეს დანა, ანუ მტკიცებულება, რაც ხელთ ჰქონდა, გაანადგურა. გარდა ამისა, შემთხვევის ადგილი დატოვა, მიუხედავად იმისა, რომ დანაზე სისხლის დანახვის შემდეგ ამ ადამიანების დაჭრის შესახებ იცოდა“.